तीसरी कहानी एक पति-पत्नी और दोस्त की है। पति-पत्नी के बीच ईगो के कारण दोनों के बीच खड़ी दीवार में अचानक पत्नी को उसके पति के खास दोस्त का सहारा मिल जाता है। रीना सुकून महसूस करती है और इसलिए रीना (मनीषा कोईराला) और सुधीर (जयदीप अहलावत ) एक बीच हाउस पर साथ होते हैं। बिस्‍तर पर अंतरंग भी हैं। पति सलमान (संजय कपूर) से रीना की बातचीत होती है लेकिन फिलहाल वो हर बार की तरह पति से गुस्सा है और इस कारण सुधीर के पास है। रीना और सुधीर कॉलेज के समय के दोस्त हैं। खुशी की तलाश में रीना को सुधीर के साथ सुकून मिलता है। लेकिन आखिर में पति के आने पर दोनों सब बताने का प्यान बनाते हैं लेकिन असमंजस में ऐसा कुछ नहीं होता। एक तरफ सुधीर को अपने जिगरी दोस्त के सामने शर्मिंदा होने का डर सताता है तो दूसरी तरफ रीना से दूर होने का। लेकिन किसी को कुछ नहीं बताया जाता और सब अपनी-अपनी जिंदगी में लौट जाते हैं। दिबाकर बेनर्जी के निर्देशन में इस कहानी को कहा गया है। दिबाकर का निर्देशन सटीक लगता है और वे अपनी बात कह पाते हैं।